Anta agni

**Anta Agni** je slovenská tanečná a performatívna skupina so sídlom v Bratislave, špecializujúca sa na ohňovú šou (Fire Show), svetelnú UV šou, LED šou a predstavenia moderného cirkusu. Skupinu v roku 2000 spoluzaložili Matúš Ritomský a Petra Herzfeldová.

## História
Skupina vznikla v roku 2000, keď Matúš Ritomský povýšil svoju záľubu v pohybovom umení na profesiu. Za viac ako dve desaťročia sa skupina vypracovala na jedného z popredných predstaviteľov moderného cirkusu a pohybového umenia na Slovensku. Popri umeleckej činnosti skupiny Anta Agni spoluzakladateľ Matúš Ritomský tiež vytvoril umeleckú agentúru Argolla, v ktorej pôsobí ako kreatívny producent.

## Repertoár
Anta Agni ponúka viacero druhov predstavení:
* **Fire Show** – ohňová šou s tanečnými choreografiami, pyroefektmi a svetelnými efektmi

* **UV Light Show** – tanec pod ultrafialovým svetlom (blacklight)
* **LED Show** – svetelná šou s LED náradím (Hula Hoop, Cyr Wheel, svetelné kocky, Pixel Poi)

* **Pyro Show** – pyrotechnická tanečná šou
* **Cabaret** – kabaretné tanečné predstavenia

Skupina ovláda prácu s rôznymi druhmi náradí, medzi ktoré patrí Cyr Wheel, Hula Hoop, ohnivé poi, stuhy, svetelné kocky, pixel poi a ďalšie.

## Medzinárodná pôsobnosť

Skupina sa zúčastnila na stovkách podujatí v rôznych krajinách sveta – od firemných eventov v strednej Európe cez divadelné a operné produkcie v Nemecku a Taliansku až po televízne prenosy v Indii. Medzi krajiny, kde skupina vystupovala, patria okrem Slovenska napríklad Česko, Rakúsko, Slovinsko, Taliansko, Nemecko, Grécko, Francúzsko, Spojené arabské 
emiráty, Omán, Egypt, India, Južná Kórea, Hongkong a ďalšie. 

## Významné vystúpenia

* **Ázijské paralympijské hry mládeže 2021** (Bahrajn) – Anta Agni vystúpilo na otváracom ceremoniáli podujatia.

* **FIA Motorsport Games 2022** (Marseille, Francúzsko) – skupina vystúpila na otváracom ceremoniáli podujatia organizovaného Medzinárodnou automobilovou federáciou pred múzeom MUCEM.

* **TEDxTrenčín 2019** – skupina vystúpila na medzinárodnej konferencii TEDxTrenčín.

* **5 Elements** (Čína) – šesťtýždňové turné novo-cirkusového predstavenia po Číne, ktoré sa zúčastnili tanečníci Anta Agni.

* **Módna prehliadka Lýdia Eckhardt — máj 2008** – skupina bola prezentovaná v odbornom marketingovom časopise Stratégie.

* **Liga majstrov UEFA** (Grécko) – otvárací futbalový ceremoniál
* **Malta Film Awards 2022** – šesť performerov skupiny vystúpilo na slávnostnom odovzdávaní cien s choreografiou LED Dream.

* **Ceny Fénix 2022** (RTVS) – ohňová šou pri živom vystúpení Jany Kirschner počas televízneho prenosu udeľovania cien za kultúrnu pamiatku  roka.

* **Palais Pitti** (Florencia, Taliansko, 2017) – súkromné vystúpenie v jazdiarni historického paláca Palazzo Pitti.

* **Teatro Del Fuoco** (Taliansko, Palermo a Messina) – celovečerné predstavenie na medzinárodnom festivale ohňového umenia

* **Festival letectva Piešťany 2023** – polhodinový program pred takmer 30 000 divákmi

* **120. výročie Siemens na Slovensku** – celovečerná šou v réžii Nikitu Slováka

* **Nuit de l'économie, CCI Grenoble** (Grenoble, Francúzsko, 2025) – vystúpenie na slávnostnom večeri Obchodnej a priemyselnej komory  Grenoble.

* **Videoklip Komár** – skupina sa podieľala na nakrúcaní videoklipu speváka Michala Vargu.

* **Štiavnica Live Chess 2016** (Banská Štiavnica) – vystúpenie v historickom centre mesta zapísaného na zozname UNESCO.

* **Zimná svetelná šou v Rakúsku** – opakované sezónne vystúpenia na svahoch Álp v okolí Innsbrucku 

## Spoluzakladatelia

**'Matúš Ritomský** (nar. 1975, Bratislava) je slovenský slobodný umelec, 
performer, publicista a kreatívny producent. Okrem skupiny Anta Agni 
spoluzaložil umeleckú agentúru Argolla productions. Je tiež zakladateľom 
a editorom webmagazínu Priestori.sk a pravidelne prispieva do denníka SME. 
Je autorom publikácie *Mýty a predsudky*.

**Petra Herzfeldová** je slovenská performerka a spoluzakladateľka skupiny Anta Agni. Je autorkou originálneho náradia „Triton" – špeciálnych stúh vlastnej konštrukcie.

## Externé odkazy
* Oficiálna webová stránka (SK)

## Referencie

Kategória:Slovenské tanečné súbory
Kategória:Kultúra v Bratislave
Kategória:Moderný cirkus